smcproject/ml-wiki-sentences huggingface dataset:
പുരുഷ പാൽ ചുരത്തലിന്റെ അപൂർവ വിവരണങ്ങൾ ( ഗാലക്റ്റോറിയയിൽ നിന്ന് വ്യത്യസ്തമായി) ചരിത്രപരമായ മെഡിക്കൽ, നരവംശശാസ്ത്ര സാഹിത്യങ്ങളിൽ നിലവിലുണ്ട്, എന്നിരുന്നാലും ഈ പ്രതിഭാസം സമീപകാല സാഹിത്യങ്ങൾ സ്ഥിരീകരിച്ചിട്ടില്ല.
മുല ചുരത്തൽ പ്രേരിപ്പിക്കുന്ന മരുന്നാണ് ഡോംപെരിഡോൺ.
ഇതും കാണുക മുലയൂട്ടുന്ന മുറി ഗാലക്റ്റോഗോഗ് മിൽക്ക് ലൈൻ പുരുഷ മുലയൂട്ടൽ അകിട് മുലയൂട്ടൽ മുലയൂട്ടൽ പരാജയം മുലയൂട്ടൽ അടിച്ചമർത്തൽ ലൈംഗികമായ മുലയൂട്ടൽ ഹൈപ്പോഥലാമിക്-പിറ്റ്യൂട്ടറി-പ്രോലാക്റ്റിൻ അച്ചുതണ്ട് റോമൻ ചാരിറ്റി ഗർഭധാരണം അവലംബം പുറം കണ്ണികൾ സസ്തനികൾക്ക് മുട്ടയുടെ മഞ്ഞക്കരു നഷ്ടപ്പെട്ടത് എങ്ങനെ - സസ്തനികൾ മഞ്ഞനിറമുള്ള മുട്ടകൾ ഉപേക്ഷിക്കുന്നതിന് മുമ്പോ ശേഷമോ പോഷകഗുണമുള്ള പാൽ വികസിപ്പിച്ചെടുത്തോ?
( ന്യൂ സയന്റിസ്റ്റ് , 18 മാർച്ച് 2008)
പാർസെക്‌ ഇംഗ്ലീഷ് വിലാസം https://ml.wikipedia.org/wiki/Parsec
നക്ഷത്രങ്ങളിലേക്കും ഗാലക്സികളിലേക്കും ഒക്കെയുള്ള ദൂരം സൂചിപ്പിക്കുവാൻ ഉപയോഗിക്കുന്ന ഒരു ഏകകമാണ് പാർസെക്‌ (Parsec).
ഇത്‌ പ്രകാശ വർഷത്തിലും വലിയ ഏകകം ആണ്.
ഒരു സൗരദൂരം ഒരു ആർക്ക്‌ സെക്കന്റ്‌ കോ‍ണീയ ആളവ്‌ എത്രയും ദൂരത്താണോ ചെലുത്തുന്നത്‌ അതിനെയാണ് ഒരു പാർസെക്‌ എന്ന്‌ പറയുന്നത്‌ .
(One parsec is the distance at which 1 AU subtends an angle of one arc second).
പാർസെക്
ഇത്‌ വളരെ കൃത്യമായി പറഞ്ഞാൽ 30.857×10 12 കിലോമീറ്റർ ആണ്.
ഇത്രയും കിലോമീറ്ററിനെ പ്രകാശവർഷത്തിലേക്ക്‌ മാറ്റിയാൽ 3.26 പ്രകാശ വർഷം ആണെന്ന്‌ കിട്ടുന്നു.
അതായത്‌
ഒരു പാർസെക്‌ എന്നാൽ 3.26 പ്രകാശ വർഷം.
നമ്മളോട്‌ ഏറ്റവും അടുത്ത നക്ഷത്രമായ പ്രോക്സിമാ സെന്റോറിയിലേക്ക്‌ ഉള്ള ദൂരം 1.29 പാർസെക് ആണ്.
നമ്മുടെ താരാപഥമായ ആകാശ ഗംഗയുടെ മദ്ധ്യത്തിലേക്ക്‌ 8000 പാർസെക് ദൂരമുണ്ട്‌.
നമ്മുടെ സ്വന്തം താരാപഥത്തിന്റെ മദ്ധ്യത്തിലേക്ക്‌ തന്നെ ഇത്രയും ദൂരമുണ്ടെങ്കിൽ മറ്റുള്ള ഗാലക്സികളിലേക്ക്‌ എത്രയധികം ദൂരം ഉണ്ടാകും.
അതിനാൽ ഇത്തരം ഭീമമായ ദൂരത്തെ സൂചിപ്പിക്കുവാൻ കിലോ പാർസെകും (10 3 പാർസെകും) മെഗാ പാർസെകും (10 6 പാർസെകും) ഒക്കെ ജ്യോതി ശാസ്ത്രജ്ഞർ ഉപയോഗിക്കുന്നു.
ഉദാഹരണത്തിന് നമ്മുടെ തൊട്ടടുത്ത താരാപഥമായ ആൻഡ്രോമീഡ ഗാലക്സ്സിയിലേക്ക്‌ 0.77 മെഗാ പാർസെക്‌ ദൂരമുണ്ട്‌.
A parsec is the distance from the Earth to an astronomical object which has a parallax angle of one arcsecond .
നക്ഷത്രങ്ങളിലേക്കും ഗാലക്സികളിലേക്കും ഉള്ള ദൂരം സൂചിപ്പിക്കുവാൻ‍ പ്രകാശ വർഷവും പാർസെകും മാറിമാറി ഉപയോഗിക്കാറുണ്ട്‌‌.
പാൽ ബന്ധുത്വം
ഫലകം:Anthropology of kinship Portrait of Louis XIV of France as a child with his milk-sister Henrietta of England by circle of Pierre Mignard , c. 1646, National Museum in Warsaw .
ജീവശാസ്ത്രപരമായി ബന്ധമില്ലാത്ത ഒരു അമ്മ മറ്റൊരു സ്ത്രീയിൽ ഉണ്ടായ കുട്ടിയെ മുലയൂട്ടുന്ന സമയത്ത് രൂപീകരിച്ച ഒന്നാണ് പാൽ ബന്ധുത്വം .
ഇംഗ്ലീഷ്: Milk kinship.
പരമ്പരാഗതമായി പറഞ്ഞാൽ, ഈ സമ്പ്രദായം ആധുനിക കാലഘട്ടത്തിന്റെ തുടക്കത്തിന് മുമ്പുള്ളതാണ്, എന്നിരുന്നാലും അക്കാലത്ത് പല ശ്രേണിയിലുള്ള സമൂഹങ്ങളിലും സഖ്യങ്ങൾ വികസിപ്പിക്കുന്നതിന് ഇത് വ്യാപകമായി ഉപയോഗിച്ചിരുന്ന ഒരു സംവിധാനമായി മാറി.
ഒരേ സമൂഹത്തിൽ നിന്നുള്ള അല്ലെങ്കിൽ അയൽക്കാരനായ ഒരു കുട്ടിക്ക് ഭക്ഷണം നൽകുന്നതിന് നനഞ്ഞ നഴ്‌സ് മുലപ്പാൽ നൽകുന്ന രീതി പാൽ ബന്ധുക്കൾ ഉപയോഗിച്ചു.
ഈ നനഞ്ഞ നഴ്‌സ് അവളുടെ കുടുംബത്തിനും അവൾ മുലയൂട്ടുന്ന കുട്ടിയുടെ കുടുംബത്തിനും അവരുടെ സമൂഹത്തിനും ഇടയിൽ ബന്ധം സ്ഥാപിക്കുന്നതിൽ തന്ത്രപരമായ പങ്ക് വഹിച്ചു.
ഇസ്ലാമിക സമൂഹങ്ങളിൽ
ആധുനിക കാലഘട്ടത്തിന്റെ തുടക്കത്തിൽ , പല അറബ് രാജ്യങ്ങളിലും മതപരവും തന്ത്രപരവുമായ ആവശ്യങ്ങൾക്കായി പാൽ ബന്ധുത്വം വ്യാപകമായി ഉപയോഗിച്ചിരുന്നു.
തലതൊട്ടപ്പൻ എന്ന ക്രിസ്ത്യൻ ആചാരം പോലെ, പാലിന്റെ ബന്ധുത്വം ഒരു രണ്ടാം കുടുംബം സ്ഥാപിച്ചു, അത് വഴി ജീവശാസ്ത്രപരമായ മാതാപിതാക്കൾക്ക് അസുഖം വന്ന ഒരു കുട്ടിയുടെ ഉത്തരവാദിത്തം ഏറ്റെടുക്കാൻ കഴിയും.
"ഇസ്ലാമിലെ പാൽ ബന്ധുത്വം സാംസ്കാരികമായി വ്യതിരിക്തമായി കാണപ്പെടുന്നു, പക്ഷേ ദത്തെടുക്കുന്ന ബന്ധത്തിന്റെ അദ്വിതീയവും സ്ഥാപനപരവുമായ രൂപമല്ല kinship."
ഇസ്ലാമിക പ്രവാചകനായ മുഹമ്മദിന്റെ ബാല്യകാലം പരമ്പരാഗത അറബ് പാൽ ബന്ധത്തിന്റെ സമ്പ്രദായത്തെ സൂചിപ്പിക്കുന്നുണ്ട്.
ബാല്യത്തിൽ തന്നെ, ബെഡൂയിനുകൾക്കിടയിലുള്ള വളർത്തു മാതാപിതാക്കളുടെ അടുത്തേക്ക് അദ്ദേഹത്തെ അയച്ചു.
അവനെ മുലയൂട്ടിക്കൊണ്ട്, ഹലീമ ബിൻത് അബ്ദുല്ല അവന്റെ "പാൽ-അമ്മ" ആയിത്തീർന്നു.
അവളുടെ കുടുംബത്തിലെ ബാക്കിയുള്ളവരും ഈ ബന്ധത്തിലേക്ക് വന്നു: അവളുടെ ഭർത്താവ് അൽ-ഹാരിത്ത് മുഹമ്മദിന്റെ "പാൽ-പിതാവ്" ആയിത്തീർന്നു, മുഹമ്മദ് അവരുടെ ജീവശാസ്ത്രപരമായ കുട്ടികൾക്കൊപ്പം "പാൽ-സഹോദരൻ" ആയി വളർന്നു.
ഈ പാൽ ബന്ധുത്വം ഒരു കുടുംബബന്ധം സൃഷ്ടിക്കുന്നു, ഒരു പുരുഷൻ തന്റെ പാൽ-അമ്മയെയോ അവന്റെ പാൽ-സഹോദരിയെയോ (അവന്റെ പാൽ-അമ്മയുടെ മകളെയോ പാൽ-മകളെയോ) വിവാഹം കഴിക്കാൻ പാടില്ല .
അമേരിക്കൻ ഇന്ത്യൻ സമൂഹങ്ങളിൽ
ക്രേസി ഹോഴ്സ് ഒരു കുഞ്ഞായിരിക്കുമ്പോൾ, ഗോത്രത്തിലെ എല്ലാ സ്ത്രീകളുടെയും മുലയിൽ അദ്ദേഹം പാലൂട്ടി.
സിയോക്‌സ് അവരുടെ കുട്ടികളെ അങ്ങനെയാണ് വളർത്തിയത്.
ഓരോ യോദ്ധാവും ഗോത്രത്തിലെ ഓരോ വൃദ്ധയെയും "അമ്മേ" എന്ന് വിളിച്ചു.
എല്ലാ പഴയ പോരാളികളും അവനെ "മുത്തച്ഛൻ" എന്ന് വിളിച്ചു.
റഫറൻസുകൾ ↑ Parkes, Peter, "Milk Kinship in Islam: Substance, Structure, History", Social Anthropology 13 (3), pp. 307–329.
പാർ‌വ്വതി (വിവക്ഷകൾ)
പാർവ്വതി എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
പാർവ്വതി - ഹൈന്ദവപുരാണങ്ങളിലെ പരമശിവന്റെ ഭാര്യ.
പാർവ്വതി - ഭരതന്റെ സംവിധാനത്തിൽ 1981ൽ പുറത്തിറങ്ങിയ മലയാള ചലച്ചിത്രം പാർവ്വതി - ചലച്ചിത്രനടി.
പാർവ്വതി ഓമനക്കുട്ടൻ - ലോകസുന്ദരി മത്സരത്തിൽ രണ്ടാംസ്ഥാനം കരസ്ഥമാക്കിയ മലയാളി.
പാർവ്വതി മേനോൻ - മലയാളം സിനിമ നടി, ഡബ്ബിംഗ് കലാകാരി, പിന്നണി ഗായിക പാർവ്വതി ടി.കെ. - 2015-ലെ മികച്ച നടിക്കുള്ള കേരളസംസ്ഥാന ചലച്ചിത്ര പുരസ്കാരം നേടിയ അഭിനേത്രി പാർവ്വതി നായർ (നടി) - മലയാളം സിനിമ നടി, മോഡൽ പാർവതി നമ്പ്യാർ - നടി, ബാറ്റ്മിന്റൻ താരം മാല പാർവ്വതി - അമ്മനടി,മനശ്ശാസ്ത്രജ്ഞ, അവതാരക ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
പാർ‌വ്വതി നായർ (വിവക്ഷകൾ)
പാർവ്വതി നായർ എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
പാർവ്വതി നായർ (നടി) - മലയാളം സിനിമ നടി, മോഡൽ പാർവ്വതി നായർ‍‍‍‍ - എഴുത്തുകാരിയും ചിത്രകാരിയും ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
പാൽ സ്രാവ് ഇംഗ്ലീഷ് വിലാസം https://ml.wikipedia.org/wiki/Rhizoprionodon_acutus
തീര കടൽ വാസിയായ ഒരു മൽസ്യമാണ് പെരും സ്രാവ്, പാൽ സ്രാവ് അഥവാ Milk Shark (White-eyed Shark).
( ശാസ്ത്രീയനാമം : Rhizoprionodon  acutus ) .
പ്രമദ
ഒരു മലയാളഭാഷ വൃത്തമാണ് പ്രമദ ലക്ഷണം
നജഭജലങ്ങളും ഗുരുവതും പ്രമദാ അവലംബം ↑ വൃത്തമഞ്ജരി എ.ആർ.രാജരാജവർമ്മ വൃത്തമഞ്ജരിയിലെ വൃത്തങ്ങൾ
പ്രഭു സഭ
പ്രഭു സഭ അല്ലെങ്കിൽ ഹൗസ് ഓഫ് ലോഡ്സ് യുണൈറ്റഡ് കിങ്ഡത്തിലെ പാർലമെന്റിന്റെ ഉപരിസഭയാണ്.
ഹൗസ് ഓഫ് കോമൺസ് പോലെ വെസ്റ്റ്മിൻസ്റ്റർ കൊട്ടാരത്തിലാണ് പ്രഭു സഭയും കൂടുന്നത്.
ഹൗസ് ഓഫ് കോമൺസിലെ അംഗങ്ങളെയെല്ലാം ജനങ്ങൾ തിരഞ്ഞെടുക്കുകയാണെങ്കിൽ പ്രഭുസഭാംഗങ്ങളിൽ മിക്കവരേയും നിയമിക്കുകയാണു ചെയ്യുക.
ലോഡ്സ് സ്പിരിച്വൽ എന്നും ലോഡ്സ് ടെമ്പോറൽ എന്നും രണ്ടു രീതിയിലുള്ള മെംബർമാരാണിവിടെയുള്ളത്.
ലോഡ്സ് സ്പിരിച്വലിൽ ഇംഗ്ലണ്ടിലെ വ്യവസ്ഥാപിതമായ ദേവാലയങ്ങളിൽ നിന്നുള്ള 26 ബിഷപ്പുകളാണ് അംഗങ്ങൾ.
എന്നാൽ ലോഡ്സ് ടെമ്പോറലിൽ പ്രധാനമന്ത്രിയുടെയോ ഹൗസ് ഓഫ് ലോഡ്സ് അപ്പോയിന്റ്മെന്റ് കമ്മിഷന്റെയോ  ഉപദേശം കണക്കിലെടുത്ത് രാജകീയപദവിയിലുള്ള വ്യക്തി നിയമിക്കുന്നു.
എങ്കിലും പാരമ്പര്യമായി ചിലരെ ഇതിൽ ഉൾപ്പെടുത്താറുണ്ട്.
199ലെ ഹൗസ് ഓഫ് ലോഡ്സ് ആക്റ്റു പ്രകാരം 92 പേരേ മാത്രമേ പാരമ്പര്യമായ ആളുകളെ നിയമിക്കാനാകൂ.
4 ഡ്യൂക്കുകളും ഇതിൽപ്പെടും.
ഇതിൽ വളരെക്കുറച്ചു വനിതകളേ ഉണ്ടാവൂ.
കാരണം പിന്തുടർച്ചയായി ലഭിക്കുന്ന ഈ പദവി കൂടുതലും പുരുഷന്മാർക്കാണു ലഭിക്കുക.
എന്നാൽ, ഹൗസ് ഓഫ് കോമൺസിൽ 650 സീറ്റുകൾ ഉണ്ട്.
പക്ഷെ, പ്രഭു സഭയിൽ ഇത്തരത്തിൽ എണ്ണം കണക്കുകൂട്ടിവച്ചിട്ടില്ല.
ഇപ്പോൾ പ്രഭുസഭയിൽ 820 പ്രഭുക്കൾ ഉണ്ട്.
ഇംഗ്ലണ്ടിലെ പ്രഭു സഭ മാത്രമാണ് ഇന്നു ലോകത്തിൽ ഉപരിസഭകളിൽ കീഴ്സഭയേക്കാൾ അംഗങ്ങളുള്ള ഒരേ ഒരു സഭയുള്ളത്.
ഇരു സഭകളുള്ള മറ്റു രാജ്യങ്ങളിൽ ഉപരിസഭയിൽ ആണ് അധോസഭയെക്കാൾ കൂടുതൽ അംഗങ്ങൾ.
പ്രഭുവിന്റെ മക്കൾ ഇംഗ്ലീഷ് വിലാസം https://ml.wikipedia.org/wiki/Prabhuvinte_Makkal
സജീവൻ അന്തിക്കാട് രചനയും സംവിധാനവും നിർവ്വഹിച്ച് 2012-ൽ പുറത്തിറങ്ങിയ മലയാളചലച്ചിത്രമാണ് പ്രഭുവിന്റെ മക്കൾ .
വിനയ് ഫോർട്ട് , സ്വാസിക, മധു , കലാഭവൻ മണി , സലീം കുമാർ എന്നിവരാണ് പ്രധാനവേഷങ്ങളിൽ അഭിനയിച്ചിരിക്കുന്നത്.
ദൈവാന്വേഷണം പ്രമേയമാക്കിയ ഈ ചിത്രം ഡോക്യുമെന്ററി സംവിധായകനായ സജീവൻ അന്തിക്കാടിന്റെ ആദ്യ ചലച്ചിത്രസംരംഭമാണ്.
അഭിനേതാക്കൾ വിനയ് ഫോർട്ട് – സിദ്ധാർത്ഥൻ സ്വാസിക – ദേവിക ജിജോയ് രാജഗോപാലൻ – മണി മധു – പ്രഭു കലാഭവൻ മണി – ആദിത്യ സലീം കുമാർ – മാധവൻ പ്രകാശ് ബാരെ – ഹരിപഞ്ചാനൻ ബാബ സുനിൽ സുഖദ – ലൈബ്രേറിയൻ അരുൺ – രാജയോഗി സുഖദേവ് അനൂപ് ചന്ദ്രൻ – അനൂപ് ശിവജി ഗുരുവായൂർ – ദേവസ്സി ഹരിശ്രീ മാർട്ടിൻ – വെളിച്ചപ്പാട് കുളപ്പുള്ളി ലീല – ജാനു സാജു കൊടിയൻ – പ്രഭാകരൻ അംബിക മോഹൻ – ദേവികയുടെ അമ്മ ദേവി ചന്ദന – പ്രഭാകരന്റെ അമ്മ സംഗീതം
ഗാനരചന നിർവ്വഹിച്ചിരിക്കുന്നത് സജീവൻ അന്തിക്കാട്.
"അധികമാണെന്നു നീ" അറയ്ക്കൽ നന്ദകുമാർ മഹിത 4:21 2.
"നീയോ ധന്യ" അറയ്ക്കൽ നന്ദകുമാർ മധു ബാലകൃഷ്ണൻ 5:04 3.
"പരമാത്മാവിൻ" അറയ്ക്കൽ നന്ദകുമാർ പി. ജയചന്ദ്രൻ , കോറസ് 4:09 4.
"സോഷ്യലിസം വന്നാൽ" ജോയ് ചെറുവത്തൂർ പ്രദീപ് പള്ളുരുത്തി 2:25 5.
"ആ രാവിൽ" ( ചങ്ങമ്പുഴയുടെ കവിത) ജോയ് ചെറുവത്തൂർ ജി. വേണുഗോപാൽ 3:58 പുറത്തേക്കുള്ള കണ്ണികൾ പ്രഭുവിന്റെ മക്കൾ – മലയാളസംഗീതം.
പ്രമിതാക്ഷര
പാദത്തിൽ പന്ത്രണ്ടക്ഷരമുള്ള ജഗതി ഛന്ദസ്സിൽ ഉൾപ്പെടുന്ന ഒരു വൃത്തമാണ്‌ പ്രമിതാക്ഷര .
ലക്ഷണം “ പ്രതിമാക്ഷരയ്ക്കു സജ ചേർന്നു സസാ ”
സ ജ സ സ എന്നീ ഗണങ്ങൾയഥാക്രമം ചേർന്നു വന്നാൽ പ്രതിമാക്ഷര വൃത്തമാകും.
ലക്ഷണം സംസ്കൃതത്തിൽ - “ ” ഉദാഹരണങ്ങൾ
“ പ്രമിതാക്ഷരാ ർത്ഥ ഗുണനീരസമായ്
സ്വമതിക്കു ചേർന്നു നുതിയൊന്നൊരുനാൾ ഉരചെയ്തിടും നരനുമങ്ങരുളും സുരദേശികോപമ സരസ്വതി!
നീ ”
“ സ്മിതമഞ്ജുവാണിയൊടചഞ്ചലയാ-
യപവാദമെന്നി സുകുമാരിയുമായ്
പ്രമിതാക്ഷര ത്വമൊടുമിങ്ങൊരുവ-
ന്നൊരു നാരി ചേരുകിലവൻ സുകൃതി - - നാട്യശാസ്ത്രം ” വൃത്തമഞ്ജരിയിലെ വൃത്തങ്ങൾ
പ്രഭുദേവ ഇംഗ്ലീഷ് വിലാസം https://ml.wikipedia.org/wiki/Prabhu_Deva
തെന്നിന്ത്യൻ ചലച്ചിത്ര മേഖലയിലെ ഒരു നടനും, ചലച്ചിത്രസംവിധായകനും, നൃത്ത സംവിധായകനുമാണ് പ്രഭു ദേവ എന്നറിയപ്പെടുന്ന പ്രഭു ദേവ സുന്ദരം .
( കന്നഡ : ಪ್ರಭುದೇವ , തമിഴ് : பிரபுதேவா ) (ജനനം: ഏപ്രിൽ 3, 1973).
തന്റെ തനതായ നൃത്ത ശൈലി മൂലം  ഇന്ത്യയിലെ മൈക്കൽ ജാക്സൺ എന്നാണ് പ്രഭു അറിയപ്പെടുന്നത്.
സ്വകാര്യ ജീ‍വിതം
ഏപ്രിൽ 3, 1973 ൽ മൈസൂരിലാണ് പ്രഭു ജനിച്ചത്.
പക്ഷേ, വളർന്നതും വിദ്യാഭ്യാസം കഴിഞ്ഞത് തമിഴ് നാട്ടിലെ ചെന്നൈയിലെ അൽ‌വാർ‌പ്പേട്ട് എന്ന സ്ഥലത്താണ്.
ഒരു ചലച്ചിത്രനൃത്ത സംവിധായകനായ പിതാവ് സുന്ദരത്തിൽ നിന്നാണ് നൃത്തത്തിനോടുള്ള പ്രചോദനം പ്രഭുവിന് ലഭിച്ചത്.
തന്റെ ജീവിത ലക്ഷ്യം ഒരു നർത്തകനാവാൻ തന്നെ പ്രഭു പിന്നീട് തീരുമാനിക്കുകയായിരുന്നു.
ചെറുപ്പത്തിലേ ഭരതനാട്യം , വെസ്റ്റേൺ നർത്തന രീതി എന്നിവ അഭ്യസിച്ചു.
തന്റെ സഹോദരന്മാരായ രാജു സുന്ദരം , നാഗേന്ദ്ര പ്രസാദ് എന്നിവരും തമിഴിലെ നൃത്ത സംവിധായകരായിരുന്നു.
ആദ്യകാലത്ത് നൃത്ത സംവിധാനവും പിന്നീട് അഭിനയത്തിലേക്ക് പ്രഭു തിരിയുകയായിരുന്നു.
ഒരു നൃത്ത സംവിധായകനായി ആദ്യ ചിത്രം വെട്രി വിഴ എന്ന ചിത്രമാണ്.
ഏകദേശം 100 ലധികം ചിത്രങ്ങൾക്ക് നൃത്തസംവിധാനം ചെയ്തിട്ടുണ്ട്.
ഷങ്കർ സംവിധാനം ചെയ്ത കാതലൻ എന്ന ചിത്രത്തിലാണ് ആദ്യമായി നായകനായി അഭിനയിച്ചത്.
ഇതിൽ നഗ്മ ആയിരുന്നു നായിക.
പിന്നീട് തന്റെ നൃത്തത്തിന്റെ ബലത്തിൽ തന്നെ ഒരു പാട്  തമിഴ് , തെലുങ്ക്, കന്നട ചിത്രങ്ങളിൽ അഭിനയിച്ചു.
പുരസ്കാരങ്ങൾ മികച്ച നൃത്ത സംവിധായകൻ - ദേശീയപുരസ്കാരം - മിൻസാര കനവ് , ലക്ഷ്യ എന്നീ ചിത്രങ്ങൾക്ക്.
ബെന്നി ലാവ
2007 ഓഗസ്റ്റിൽ, പ്രഭുദേവ നായകനായ പെണ്ണിൻ മനത്തൈ തൊട്ടു എന്ന തമിഴ് ചിത്രത്തിലെ "കല്ലൂരി വാനിൽ" എന്ന പാട്ട് മൈക്ക് സട്ടൺ എന്നൊരാൾ (യൂട്യൂബിലെ ബഫലാക്സ് എന്ന ഉപഭോക്താവ്) യൂട്യൂബിലേക്ക് അപ്‌ലോഡ് ചെയ്തു.
തമിഴ് വരികളുമായി ശബ്ദസാമ്യമുള്ള ഇംഗ്ലീഷ് വാക്കുകൾ കൂട്ടിച്ചേർത്ത് നിർമിച്ച ഇംഗ്ലീഷ് വരികളും വീഡിയോക്കൊപ്പം ചേർത്തിരുന്നു.
"കല്ലൂരി വാനിൽ കയന്ദ നിലാവോ?"
എന്ന വരി ഇഗ്ലീഷിൽ "മൈ ലൂണി ബൺ ഇസ് ഫൈൻ ബെന്നി ലാവ" എന്നാണ് സട്ടൺ നൽകിയത്.
യൂട്യൂബ് ഉപഭോക്താക്കൾ പ്രഭു ദേവയെ ബെന്നി ലാവ എന്ന് വിശേഷിപ്പിക്കാൻ ഇത് കാരണമായി.
ഈ വീഡിയോ ഇന്റർനെറ്റിൽ വളരെ പെട്ടെന്നു തന്നെ പടർന്നു.
2009 ജനുവരി വരെ ഈ വീഡീയോ 10,202,647 കാണപ്പെട്ടിട്ടുണ്ട്.
ഇതിനു സമാനമായ പല വീഡിയോകളും ഇതിനുശേഷം യൂട്യൂബിൽ പ്രത്യക്ഷപ്പെട്ടു.
ചിലർ ഇതിനെ ഒരു "നല്ല തമാശ"യായി കണ്ടപ്പോൾ അവരുടെ സംസ്കാരത്തെ പരിഹസിക്കുന്നതാണിതെന്നായിരുന്നു മറ്റു ചിലരുടെ പ്രതികരണം.
അവലംബം പുറത്തേക്കുള്ള കണ്ണികൾ Prabhu Deva എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇന്റർനെറ്റ് മൂവി ഡാറ്റാബേസിൽ നിന്ന് പ്രഭുദേവ
പ്രമാണിക
ഒരു സംസ്കൃതവർണ്ണവൃത്തമാണ് പ്രമാണിക .
ഒരു വരിയിൽ ജ ഗണം, ര ഗണം, അതിനുശേഷം ലഘുവും ഗുരുവും വരികയാണെങ്കിൽ പ്രാമാണിക എന്ന വൃത്തമാകും .
ലക്ഷണം “ പ്രാമാണികാ ജരം ല ഗം ”
പ്രമാണികൾക്കുമുത്തമ- പ്രമാണമാം ഭവൽപ്പദം വണങ്ങിടുന്നു ഞാനിതാ വണക്കമോടു ഭാരതീ അവലംബം ↑ ↑ വൃത്തമ‍‍ഞ്ജരി ഏ.
പ്രമാഥനാഥ് മിത്ര ഇംഗ്ലീഷ് വിലാസം https://ml.wikipedia.org/wiki/Pramathanath_Mitra Pramathanath Mitra Anushilan Samiti
പി മിത്ര എന്ന പേരിൽ പരക്കെ അറിയപ്പെടുന്ന പ്രമാഥനാഥ് മിത്ര (ബംഗാളി: প্রমথনাথ মিত্র; 30 ഒക്ടോബർ 1853 - 1910) ബംഗാളി ഇന്ത്യൻ ബാരിസ്റ്ററും ഇന്ത്യൻ ദേശീയവാദിയും ആയിരുന്നു.
ഇന്ത്യൻ വിപ്ലവ സംഘടനയായ അനുശീലൻ സമിതിയുടെ ആദ്യകാല സ്ഥാപക അംഗങ്ങളിൽ ഒരാളായിരുന്നു പ്രമാഥനാഥ് മിത്ര.
അവലംബം ↑ The great Indians.p256.
One India One People Foundation.2006.
ISBN 8172733186 Dictionary of national biography.p127.
Siba Pada Sen.Published by Institute of Historical Studies.
The bomb in Bengal.p31.
Peter Heehs.
Published by Oxford University Press, 1993.
ISBN 0195633504
പ്രമീള
യുധിഷ്ടിരന്റെ അശ്വമേധയാഗത്തിൽ അശ്വത്തെ അനുഗമിച്ചു ദിഗ്വിജയം നടത്തിയ അർജുനൻ എത്തിച്ചേർന്ന സ്ത്രീരാജ്യമായ നാരീപുരത്തിന്റെ അധിപ .
പ്രമീളയും അർജുനനും
യുധിഷ്ടിരന്റെ അശ്വമേധയാഗത്തിൽ, അശ്വത്തെ അനുഗമിച്ച അർജുനൻ നാരീപുരമെന്ന സ്ത്രീരാജ്യത്തെത്തുന്നു .
അവിടെയുള്ളവരെല്ലാം സ്ത്രീകളായിരുന്നു .
അവിടെയെത്തുന്ന പുരുഷന്മാർ സ്ത്രീകളിൽ ഭ്രമിക്കുകയും ,അവരുമായി സംഭോഗത്തിലേർപ്പെടുകയും ഒടുവിൽ അവിടെക്കിടന്നു ക്ഷയരോഗം ബാധിച്ചു മരിക്കുകയും ചെയ്യുമായിരുന്നു .
അവിടെയുള്ള സ്ത്രീകളിൽ ആരെങ്കിലും ഇങ്ങനെ വന്നുചേരുന്ന പുരുഷന്മാരിൽ നിന്നും ഗർഭിണികളായാൽ അവർക്ക് ജനിക്കുന്നവരും പെൺകുട്ടികളായിരുന്നു.
ഇത്തരത്തിൽ സ്ത്രീകളെക്കൊണ്ട് നാരീപുരം നിറഞ്ഞിരുന്നു .
ഒറ്റ പുരുഷന്മാർ പോലും അവിടെയുണ്ടായിരുന്നില്ല .
ഈ നാരീപുരത്തിന്റെ  രാജ്ഞിയായിരുന്നു പ്രമീളാ റാണി.
ഇത്തരത്തിൽ നാരീപുരത്തിൽ എത്തിച്ചേർന്ന യുധിഷ്ടിരന്റെ അശ്വത്തെ രാജ്ഞി പിടിച്ചു കെട്ടുകയും , അതിനെത്തുടർന്നു അർജുനനും സൈന്യവും പ്രമീളയോട് യുദ്ധം ചെയ്യുകയും ചെയ്യുന്നു.
ഒരു ലക്ഷത്തോളം സ്ത്രീകൾ കൊലകൊമ്പനാനകളിലും, ഒരു ലക്ഷം പേർ കുതിരകളിലും , ഒരു ലക്ഷം പേർ തേരുകളിലും വന്നെത്തി .
അവരും അർജുനന്റെ സൈന്യവും തമ്മിൽ യുദ്ധമുണ്ടായി.
അർജുനൻ പ്രമീളയോട് ഏറ്റുമുട്ടി പരാജിതനാകുന്നു .
ഒടുവിൽ പ്രമീളയെ വധിക്കാനായി ദിവ്യാസ്ത്രം പ്രയോഗിക്കാനൊരുങ്ങിയ അർജുനനെ, ഒരു അശരീരി അതിൽ നിന്നും പിന്തിരിപ്പിക്കുകയും , പ്രമീളയെ വിവാഹം കഴിക്കാൻ ഉപദേശിക്കുകയും ചെയ്യുന്നു.
ആ അശരീരി വാക്യം അനുസരിച്ച് അർജുനൻ പ്രമീളയെ വിവാഹം ചെയ്തു യുദ്ധം അവസാനിപ്പിച്ചു.
തുടർന്ന് വീണ്ടും ദിഗ്വിജയം ചെയ്തു.
സ്ത്രീശക്തിയുടെ ഉത്തമ മാതൃക
പ്രമീള അതിശക്തയായ ഒരു യുവതിയായിരുന്നു .
തന്റെ മന്ത്രിണിയായിരുന്ന മന്മഥമഞ്ജരി എന്ന സ്ത്രീരത്നത്തിന്റെ സഹായത്തോടെ യുധിഷ്ഠിരന്റെ അശ്വമേധയാഗത്തിൽ ദിഗ്‌വിജയത്തിനു ഇറങ്ങിത്തിരിച്ച അർജ്ജുനന്റെ സേനയെ യുദ്ധത്തിലേർപ്പെട്ട് തോൽപ്പിക്കുകയും അർജ്ജുനനെ നിസ്സഹായനാക്കുകയും ചെയ്തുവത്രേ .
ആയുധപ്രയോഗത്തിൽ സമർത്ഥയായ പ്രമീള നല്ലൊരു അശ്വസവാരിക്കാരിയും അസ്ത്രജ്ഞയുമായിരുന്നു .
തനിക്കേർപ്പെട്ട തോൽവിയുടെ മാനക്കേട് മറയ്ക്കാനാണ് അർജ്ജുനൻ ഇവളെ വിവാഹം ചെയ്തത് .
യുദ്ധാനന്തരം പ്രമീളയുടെ വിവാഹം നടക്കുകയും, ഹസ്തിനപുരിയിലേക്ക് പ്രമീള പോയതായും ജൈമിനീ ഭാരതം അശ്വമേധപർവ്വത്തിൽ പറയുന്നു .
ഈ കഥ ജൈമിനീ മഹർഷിയുടെ മഹാഭാരതത്തിൽ നിന്നുമുള്ളതാണ്.
↑ [ജൈമിനീയാശ്വമേധം by തേമ്പാട്ട് ശങ്കരൻ നായര് , സാഹിതി ബുക്സ് , തൃശൂര് ] .
ഭോഡ
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് ഭോഡ.
ലുധിയാന  ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ഭോഡ സ്ഥിതിചെയ്യുന്നത്.
ഭോഡ വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് ഭോഡ ൽ 133 വീടുകൾ ഉണ്ട്.
ആകെ ജനസംഖ്യ 665 ആണ്.
ഇതിൽ 341 പുരുഷന്മാരും 324 സ്ത്രീകളും ഉൾപ്പെടുന്നു.
ഭോഡ ലെ സാക്ഷരതാ നിരക്ക് 59.55 ശതമാനമാണ്.
ഭോഡ ലെ 6 വയസ്സിനു താഴെയുള്ള കുട്ടികളുടെ എണ്ണം 144 ആണ്.
ഇത് ഭോഡ ലെ ആകെ ജനസംഖ്യയുടെ 21.65 ശതമാനമാണ്.
ഇതിൽ 177 പുരുഷന്മാരും 9 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 90.32 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 83.87 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ഭോഡ ലെ 180  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 133 - - ജനസംഖ്യ 665 341 324 കുട്ടികൾ (0-6) 144 68 76 പട്ടികജാതി 180 92 88 പട്ടിക വർഗ്ഗം 0 0 0 സാക്ഷരത 59.55 % 57.07 % 42.93 % ആകെ ജോലിക്കാർ 186 177 9 ജീവിതവരുമാനമുള്ള ജോലിക്കാർ 168 161 7 താത്കാലിക തൊഴിലെടുക്കുന്നവർ 156 151 5 ലുധിയാന  ജില്ലയിലെ വില്ലേജുകൾ പുറത്തേക്കുള്ള കണ്ണികൾ ലുധിയാന  ജില്ലയിലെ വില്ലേജുകൾ അവലംബങ്ങൾ
ഭോപ്പാൽ ഇംഗ്ലീഷ് വിലാസം https://ml.wikipedia.org/wiki/Bhopal ഭോപ്പാൽ ഭോപ്പാൽ 23°15′N 77°25′E ﻿ / ﻿ 23.25°N 77.42°E ﻿ / 23.25; 77.42 ഭൂമിശാസ്ത്ര പ്രാധാന്യം മഹാനഗരം രാജ്യം ഇന്ത്യ സംസ്ഥാനം മദ്ധ്യപ്രദേശ് ഭരണസ്ഥാപനങ്ങൾ കോർപ്പറേഷൻ മെയർ സുനിൽ സൂദ് വിസ്തീർണ്ണം 308.14 ചതുരശ്ര കിലോമീറ്റർ ജനസംഖ്യ 1482718 ജനസാന്ദ്രത 4812/ ച.
മീ കോഡുകൾ • തപാൽ • ടെലിഫോൺ 462001 ++91 755 സമയമേഖല UTC +5:30 പ്രധാന ആകർഷണങ്ങൾ
മദ്ധ്യപ്രദേശിന്റെ തലസ്ഥാനമാണ്‌ ഭോപ്പാൽ ( ഹിന്ദി : भोपाल IPA: [bʰoːpɑːl]).
ഇൻഡോർ കഴിഞ്ഞാൽ മദ്ധ്യപ്രദേശിലെ ഏറ്റവും വലിയ നഗരമാണ്‌ ഭോപാൽ‍.
പ്രകൃതിദത്തവും മനുഷ്യനിർമ്മിതവുമായ നിരവധി തടാകങ്ങൾ ഈ നഗരത്തിലും പരിസരപ്രദേശങ്ങളിലും സ്ഥിതിചെയ്യുന്നതിനാൽ തടാകങ്ങളുടെ നഗരം എന്ൻ അറിയപ്പെടുന്നു.
1984 ഡിസംബർ 3 -ന്‌ യൂണിയൻ കാർബൈഡ് ഫാക്റ്ററിയിൽനിന്നും മീതൈൽ ഐസൊസൈനേറ്റ് എന്ന വിഷവാതകം ചോർന്നതിന്റെ ഫലമായി ഏകദേശം 20,000 ആളുകൾ മരണമടഞ്ഞ ഭോപാൽ ദുരന്തം , ലോകശ്രദ്ധ ഭോപാലിലേക്ക് തിരിച്ചുവിടാനിടയാക്കി.
ഇന്നും ആളുകൾ ഈ ദുരന്തത്തിന്റെ തിക്തഫലമനുഭവിച്ചുകൊണ്ടിരിക്കുകയാണ്‌.
പർമാര രാജാവായ ഭോജൻ ( 1000 - 1055 ) ആണ്‌ ഈ നഗരം സ്ഥാപിച്ചതെന്നും ആദ്യനാമം ഭോജ്‌പാൽ എന്നായിരുന്നുവെന്നും കരുതപ്പെടുന്നു.
രാജ ഭോജ് അന്താരാഷ്ട്ര വിമാനത്താവളം(BHO) അവലംബം ↑ http://www.southasiabiz.com/2006/10/city_of_lakes_mosques_and_temp.html ↑ http://news.bbc.co.uk/2/hi/programmes/bhopal/4034829.stm
ഭോജ്പൂരി ഭാഷ ഇംഗ്ലീഷ് വിലാസം https://ml.wikipedia.org/wiki/Bhojpuri_language
വടക്കേന്ത്യയിലും നേപ്പാളിലും സംസാരിക്കുന്ന ഇന്തോ-ആര്യൻ ഭാഷയാണ് ഭോജ്പൂരി .
ബീഹാറിലും ഉത്തർ പ്രദേശിലും ജാർഖണ്ഡിലുമാണ് ഇത് പ്രധാനമായും സംസാരിക്കുന്നത്.
കൈതി ലിപിയിലാണ് ഇത് എഴുതുന്നത്.
എന്നാൽ 1894ൽ ദേവനാഗരിയെ പ്രാഥമിക ലിപിയായി സ്വീകരിച്ചു.
16-ആം നൂറ്റാണ്ടുമുതൽ 20-ആം നൂറ്റാണ്ടു വരെ ഭോജ്പുരി, അവാധി, മൈഥിലി, ഉറുദു, മഗതി, ഹിന്ദി എന്നീ ഭാഷകൾ എഴുതാനാണ് കൈതി ഉപയോഗിച്ചിരുന്നത്.
1960ൽ സർക്കാർ കൈതി ഇപ്പോൾ ബീഹാറിലെ കുറച്ചു ജില്ലകളിലേ ഉപയോഗിക്കുന്നുള്ളൂ എന്ന് കണ്ടെത്തി.
ഉദാഹരണ വാചകങ്ങൾ മലയാള വാചകങ്ങൾ ഭോജ്പുരി പരിഭാഷ നിന്റെ പേരെന്താണ്?
Tohaar naa (/naam) kaa ha?
ഇവിടെ വരൂ.
Hiyan aava.
(yehar aava) എന്താണ് നീ ചെയ്യുന്നത്?
Tu kaa karat hava?
ആ മനുഷ്യൻ പോവുകയാണ്.
Ooh marda jaat haan/ Ooh marda jaat aa.
സുഖമാണോ?
Kaa haal-chaal ba?
/Kaisan bada?
എനിക്ക് സുഖമാണ്.
Hum theek haiin/baani.
Hum naikhi jaanat.
/ Hamke naikhe maalum/Humra Naikhe Maaloom അവൻ എന്റെ മകനാണ്.
Eeh hamaar chhaura(/laika) ha.
അവൾ എന്റെ മകളാണ്.
Eeh hamaar chhauri(/laiki) hiya.
ഞാൻ എന്തു ചെയ്യും?
Hum kaa kari?
/ Hamke kaa kare ke chahi?
അവർ എന്തു ചെയ്യും?
Ohni ke kaa karla san?
നിങ്ങൾ എല്ലാവരും കഴിച്ചോ?
Tuhni sab khaila san?
അവൻ ആപ്പിൾ കഴിക്കുകയാണ്.
Ooh ago sev khaat haan/ Ooh ago sev khaat aa.
അവലംബം ↑ Pronunciation Oxford Dictionaries, Oxford University Press ↑ ഭോജ്പൂരി reference at Ethnologue (17th ed., 2013) Caribbean Hindustani reference at Ethnologue (17th ed., 2013) ↑ Language Demographics Census, Government of India (2001) ↑ Bhojpuri Ethnologue World Languages (2009) ↑ {{ cite book }} : External link in | chapterurl= ( help ) ; Unknown parameter | chapterurl= ignored ( | chapter-url= suggested) ( help ) പുറം കണ്ണികൾ The Universal Declaration of Human Rights in Bhojpuri , United Nations Information Centre, India (1998) Listen to a recording in Bhojpuri Archived 2016-03-04 at the Wayback Machine .
, Parable of the prodigal son in Bhojpuri , Recorded on May 16, 1920, Linguistic Survey of India, Archives of University of Chicago, USA
ഭോട്ടു പ്രധാൻ ഇംഗ്ലീഷ് വിലാസം https://ml.wikipedia.org/wiki/Bhottu_Pradan
നേപ്പാളി ഭാഷയിലെ ഒരു എഴുത്തുകാരനാണ് ഭോട്ടു പ്രധാൻ .
ഭോപ്പാൽ ബാദ്ഷാസ്
ഭോപ്പാൽ ബാദ്ഷാസ് (BB) മധ്യപ്രദേശിലെ ഭോപ്പാലിൽ നിന്നുള്ളതും വേൾഡ് സീരിസ് ഹോക്കി ചാമ്പ്യൻഷിപ്പിൽ മാറ്റുരക്കുന്നതുമായ ഒരു ഹോക്കി ടീമാണ്.
ഇന്ത്യൻ ദേശീയ ഹോക്കി ടീമിന്റെ ഭാഗമായ സമീർ ദാദാണ് ഈ ടീമിന്റെ ക്യാപ്റ്റൻ.
മോസ്കോയിൽ നടന്ന 1980 ലെ സമ്മർ ഒളിമ്പിക്സിൽ ഇന്ത്യൻ ഹോക്കി ടീമിനെ വിജയത്തിലേക്ക് നയിച്ച വാസുദേവൻ ഭാസ്കരനാണ് ഭോപ്പാൽ ബാദ്ഷാസ് ടീമിന്റെ പരിശീലകൻ.
2012 ലെ വേൾഡ് സീരീസ് ഹോക്കി ചാമ്പ്യൻഷിപ്പിൽ ബാഡ്ഷാസ് ചണ്ഡീഗഡ് കോമറ്റ്സിനെ 4-3 നു തോൽപിച്ചിരുന്നു.
ഭോപ്പാൽ ബാദ്ഷാസ് ടീമിന്റെ സ്വദേശ കളിസ്ഥലമാണ് ഐഷ്ബാഗ് സ്റ്റേഡിയം .
ഭോപ്പാൽ ദുരന്തം ഇംഗ്ലീഷ് വിലാസം https://ml.wikipedia.org/wiki/Bhopal_disaster Bhopal-Union Carbide 1 crop memorial
അമേരിക്കൻ രാസവ്യവസായഭീമനായ യൂണിയൻ കാർബൈഡ് കമ്പനിയുടെ ഇന്ത്യയിലെ ഭോപ്പാലിലുണ്ടായിരുന്ന കീടനാശിനി നിർമ്മാണശാലയിലുണ്ടായ വ്യാവസായിക ദുരന്തമാണ് ഭോപ്പാൽ ദുരന്തം എന്ന് അറിയപ്പെടുന്നത്.
പ്രവർത്തനം ആരംഭിച്ച് എട്ടാമത്തെ വർഷം 1984 ഡിസംബർ 2 ന് 42 ടൺ മീഥൈൽ ഐസോസയനേറ്റ് ശേഖരിച്ച ടാങ്കിൽ വെള്ളം കയറുകയും പിന്നീട് നടന്ന രാസപ്രവർത്തനങ്ങളുടെ ഫലമായി ടാങ്കിനുള്ളിലെ താപനില 200 ഡിഗ്രി സെൽഷ്യസിന് മുകളിലെത്തുകയും ചെയ്തു.
ഫോസ്ജീൻ , ഹൈഡ്രജൻ സയനൈഡ് , കാർബൺ മോണോക്സൈഡ് , നൈട്രജൻ ഓക്സൈഡുകൾ എന്നീ വിഷവാതകമിശ്രിതങ്ങളും മീഥൈൽ ഐസോസയനേറ്റും അന്തരീക്ഷത്തിലേയ്ക്ക് വ്യാപിച്ചു.
കാറ്റിന്റ ദിശയ്ക്കനുസരിച്ച് വാതകം ഭോപ്പാൽ നഗരത്തിലുടനീളം അലയടിക്കുകയും 16000 നും 30000 നും ഇടയിൽ ആൾക്കാർ കൊല്ലപ്പെടുകയും ചെയ്തു.
2 ലക്ഷത്തിൽപ്പരം ആൾക്കാരെ നിത്യരോഗികളാക്കിയ ഈ ദുരന്തം വിട്ടുമാറാത്ത ചുമ, കാഴ്ചതടസ്സം, കുട്ടികളിലെ തിമിരം, കാൻസർ, ക്ഷയം, തളർച്ച, വിഷാദം, പനി എന്നിവ ജീവിച്ചിരിക്കുന്നവർക്ക് നൽകി.
ദുരന്തത്തിന്റെ പരിണതഫലങ്ങൾ ഇപ്പോഴും അലയടിക്കുന്നു.
5 ലക്ഷത്തിലധികം മനുഷ്യരെ ബാധിച്ചു.
ഔദ്യോഗിക കണക്കുകൾ പ്രകാരം ചോർച്ചയുണ്ടായ ഉടനെ 2,259 പേർ മരിച്ചു.
രണ്ടാഴ്ചക്കകം 8,000-ൽ അധികം ആളുകൾ മരിച്ചതായി കണക്കാക്കപ്പെടുന്നു.
ലോകത്തിലെ ഏറ്റവും ദാരുണമായ വ്യാവസായിക ദുരന്തമായി ഭോപ്പാൽ ദുരന്തം കണക്കാക്കപ്പെടുന്നു.
ഗ്ലോബൽ ടോക്സിക് ഹോട്ട് സ്പോട്ട് എന്നാണ്‌ ഗ്രീൻപീസ് പ്രസ്ഥാനം ഭോപ്പാലിനെ വിളിക്കുന്നത്.
ഭോപ്പാൽ ദുരന്തം മൂലം രോഗികളായിത്തീർന്നവരെ ചികിത്സിക്കുന്നതിനുള്ള അന്താരാഷ്ട്ര മെഡിക്കൽ കമ്മീഷൻ 1993-ൽ നിലവിൽ വന്നു.
2010 ജൂണിൽ മുൻ യു.സി.ഐ.എൽ ചെയർമാൻ വാറൺ ആൻഡേഴ്‌സൺ അടക്കം ഏഴ് ജോലിക്കാരെ കുറ്റവാളികളായി കോടതി പ്രഖ്യാപിച്ചു .
ഈ ഉദ്യോഗസ്ഥരുടെ അശ്രദ്ധമൂലമാണ്‌ നിരവധി പേർ മരിക്കാനിടയായത് എന്നതിനാൽ ഇവർക്ക് കോടതി രണ്ടു വർഷം തടവും രണ്ടായിരം അമേരിക്കൻ ഡോളർ പിഴയും ചുമത്തുകയുണ്ടായി.
എട്ടാമത്തെ ഒരു മുൻ‌തൊഴിലാളികൂടി കുറ്റവാളിയായി വിധിക്കപ്പെട്ടങ്കിലും വിധിതീർപ്പ് വരുന്നതിനു മുമ്പ് അദ്ദേഹം മരണപ്പെട്ടിരുന്നു.
ഭോപ്പാലിന്റെ ചരിത്രം
മുഗൾ സാമ്രാജ്യത്തിന്റെ ഭാഗമായിരുന്നു ഭോപ്പാൽ, 1950 കളിൽ ഇവിടുത്തെ ജനസംഖ്യ ഏതാണ്ട് 60000 ഓളം മാത്രമായിരുന്നു.
എന്നാൽ മദ്ധ്യപ്രദേശ് സംസ്ഥാനത്തിന്റെ തലസ്ഥാനം ആയതോടെ കൂടുതൽ ആളുകൾ ഇവിടെ സ്ഥിരതാമസമാക്കുവാൻ തുടങ്ങി.
ചെറിയ വനങ്ങളും കുന്നുകളും കൊണ്ട് ചുറ്റപ്പെട്ട ഒരു പ്രദേശമാണ് ഭോപ്പാൽ.
ഇന്ത്യയുടെ ഏതാണ്ട് മധ്യപ്രദേശത്താണ് ഭോപ്പാൽ നിലകൊള്ളുന്നത്.
തൊഴിലാളികളും, റിക്ഷാവലിക്കാരും ഒക്കെ അടങ്ങുന്ന സാധാരണക്കാരാണ് ഭോപ്പാലിലധികവും.
ചേരി പ്രദേശങ്ങളോടൊപ്പം, ധനികർ മാത്രം താമസിക്കുന്ന സ്ഥലങ്ങളും പ്രത്യേകമായുണ്ട്.
കാനേഷുമാരി അനുസരിച്ച് 1984 ൽ   ഭോപ്പാലിൽ 8,00,000 ജനങ്ങൾ അധിവസിക്കുന്നുണ്ടായിരുന്നു.
യൂണിയൻ കാർബൈഡ്
1917 ലാണ് യൂണിയൻ കാർബൈഡ് കോർപ്പറേഷൻ സ്ഥാപിതമാവുന്നത്.
തൊഴിലാളികളുടെ സുരക്ഷ ഉറപ്പാക്കുന്നതിൽ വളരെയധികം വീഴ്ച വരുത്തിയിട്ടുള്ള ഒരു സ്ഥാപനമാണിത് .
വെസ്റ്റ് വെർജീനിയായിലുള്ള യൂണിയൻ കാർബൈഡിന്റെ ഉത്പാദനശാലയിൽ 1980-1984 കാലഘട്ടിൽ ഏതാണ്ട് 67 തവണ മീഥൈൽ ഐസോസയനേറ്റ് എന്ന വാതകം  ചോർന്നിട്ടുണ്ട്.
ഇത്തരം വീഴ്ചകളൊന്നും തന്നെ പൊതുജനങ്ങളെ നേരത്തേ തന്നെ കമ്പനി അറിയിക്കാൻ മുതിർന്നിട്ടില്ലായിരുന്നു.
യൂണിയൻ കാർബൈഡ് കോർപ്പറേഷന്റെ ഇന്ത്യൻ വിഭാഗമാണ് യൂണിയൻ കാർബൈഡ് ഇന്ത്യാ ലിമിറ്റഡ്.
50.9 ശതമാനത്തോളം ഓഹരി മാതൃകമ്പനിയായ യൂണിയൻ കാർബൈഡ് കോർപ്പറേഷന്റെ കയ്യിലാണ്, ബാക്കി സ്വകാര്യവ്യക്തികളുടെ കയ്യിലും, പൊതുമേഖലാ സ്ഥാപനങ്ങളുടെ ഉടമസ്ഥതയിലുമാണ്.
1926 ൽ എവറഡി കമ്പനി ഇന്ത്യാ ലിമിറ്റഡ് എന്ന ബാറ്ററി നിർമ്മാണ ശാല ആരംഭിക്കുന്നതോടെയാണ് യൂണിയൻ കാർബൈഡ് ഇന്ത്യാ ലിമിറ്റഡ് തങ്ങളൂടെ വ്യവസായ സംരംഭങ്ങൾക്ക് തുടക്കം കുറിക്കുന്നത്.1959 ൽ എവറഡി കമ്പനി നാഷണൽ കാർബൺ കമ്പനി എന്ന പുതിയ പേരു സ്വീകരിച്ചു.1955 ൽ പബ്ലിക് ലിമിറ്റഡ് കമ്പനിയായി.
ഇന്ത്യയിലെ ആദ്യ ഡ്രൈസെൽ കമ്പനിയായി തുടങ്ങിയ യൂണിയൻ കാർബൈഡ് പിന്നീട് കീടനാശിനി നിർമ്മാണത്തിലേക്കു കടക്കുകയായിരുന്നു.
1969 ൽ ആണ് യൂണിയൻ കാർബൈഡ് കോർപ്പറേഷൻ ഭോപ്പാലിൽ പ്ലാന്റ് സ്ഥാപിക്കുന്നത്.
മീതൈൽ ഐസോ സയനേറ്റ് ഉപയോഗിച്ച് സെവിൻ എന്ന നാമത്തിൽ കാർബറിൽ എന്ന രാസവസ്തു ഉണ്ടാക്കുകയായിരുന്നു കമ്പനി ചെയ്തത്.
തുടക്കത്തിൽ അസംസ്കൃതവസ്തുക്കൾ അമേരിക്കയിൽ നിന്നും ഇറക്കുമതി ചെയ്യുകയായിരുന്നു.
വളരെ അപകടകാരിയായ മീഥൈൽ ഐസോസയനേറ്റ് ബോംബെയിൽ നിന്നും ഭോപ്പാലിലേക്ക് കനത്ത പോലീസ് അകമ്പടിയോടെ ലോറികളിലാണ് കൊണ്ടു വന്നിരുന്നത്.
സെവിൻ എന്ന കാർബറിൽ Methylamine ( 1 ) reacts with phosgene ( 2 ) producing methyl isocyanate ( 3 ) which reacts with 1-naphthol ( 4 ) to yield carbaryl ( 5 )
മീഥൈലാമൈൻ ഫോസ്ഫീനുമായി പ്രവർത്തിപ്പിച്ചുണ്ടാക്കുന്ന മീതൈൽ ഐസോ സയനേറ്റ് 1- നാഫ്ത്തനോളുമായി പ്രവർത്തിപ്പിച്ചാണ് കാർബറിൽ എന്ന സെവിൻ ഉദ്പാദിപ്പിക്കുന്നത്.
ഇന്ത്യ കീടനാശിനിയുടെ വൻ വിപണിയാവും എന്നായിരുന്നു കമ്പനിയുടെ പ്രതീക്ഷ.
വെള്ളപ്പൊക്കവും വരൾച്ചയുമായി വലയുന്ന കർഷകർക്ക് കമ്പനിയുടെ വില കൂടിയ കീടനാശിനി വാങ്ങാൻ കഴിവുണ്ടായിരുന്നില്ല.
പ്രതിവർഷം 5000 ടൺ സെവിൻ നിർമ്മിക്കാനായിരുന്നു ഭാരത സർക്കാർ യൂണിയൻ കാർബൈഡിനു അനുമതി നൽകിയിരുന്നത്.
എന്നാൽ ഇന്ത്യയിലെ വാർഷിക വിപണനം 2000 ടണ്ണിൽ കൂടുതലാവില്ല എന്നറിയാവുന്ന ഇന്ത്യൻ പ്രതിനിധി വളരെ ചെറിയ ഒരു ഉത്പാദനശാല നിർമ്മിക്കാനുള്ള ഉപദേശമാണ് മാതൃകമ്പനിക്കു നൽകിയത്.
എന്നാൽ ഈ നിർദ്ദേശം കാറ്റിൽപ്പറത്തി ഏറ്റവും വലിയ ഒരു ഉത്പാദനശാല തന്നെ നിർമ്മിക്കാൻ യൂണിയൻ കാർബൈഡ് കോർപ്പറേഷൻ തീരുമാനിക്കുകയായിരുന്നു.
ദുരന്തപശ്ചാത്തലം
യൂണിയൻ കാർബൈഡ് കമ്പനിയുടെ വ്യവസായശാല 1969-ൽ ഭോപ്പാലിൽ സ്ഥാപിച്ചു.
51% ഓഹരി ഉടമസ്ഥത യൂണിയൻ കാർബൈഡ് കമ്പനിക്കും 49% ഇന്ത്യൻ പൊതുമേഖലാസ്ഥാപനങ്ങൾക്കും ആയിരുന്നു.
ഇവിടെ നിന്ന് കാർബാറിൽ (സെവിൻ) എന്ന കീടനാശിനി ഉത്പാദിപ്പിച്ചു പോന്നു.
കാർബാറിൽ ഉത്പാദനത്തിനുപയോഗിച്ചിരുന്ന ഒരു രാസവസ്തുവാണ് മീതൈൽ ഐസോസയനേറ്റ്.
1979-ൽ മീതൈൽ ഐസോസയനേറ്റ് ഉത്പാദനവിഭാഗം കൂടി ഈ വ്യവസായശാലയോട് ചേർത്തു.
ഇത്ര മാരകമല്ലാത്ത മറ്റ് രാസവസ്തുക്കൾക്ക് പകരമായിരുന്നു MIC ഉപയോഗിച്ചത്.